Julio César La Cruz

Julio César La Cruz Peraza (s. 11. elokuuta 1989 Camagüey) on kuubalainen amatöörinyrkkeilyn olympiavoittaja ja maailmanmestari. 182 senttimetriä pitkä La Cruz kilpailee raskaassa keskisarjassa.https://www.rio2016.com/en/athlete/julio-cesar-la-cruz  

La Cruz saavutti kultaa raskaasta keskisarjasta vuoden 2016 kesäolympialaisista Rio de Janeirosta kukistaen finaalissa Kazakstanin Adilbek Nijazymbetovin. Vuoden 2012 kesäolympialaisissa Lontoossa hän sijoittui jaetulle viidennelle sijalle.http://www.sports-reference.com/olympics/athletes/la/julio-cesar-la-cruz-1.html  MM-kilpailuista La Cruzilla on kolme perättäistä raskaan keskisarjan maailmanmestaruutta vuosilta 2011, 2013 ja 2015. Pan-Amerikan kisoista La Cruz on saavuttanut kaksi kultaa, vuosilta 2011 ja 2015. Keski-Amerikan ja Karibian kisoista La Cruzilla on yksi kultamitali vuodelta 2014.

Tammikuussa 2014 La Cruz joutui sairaalaan, kun häntä ammuttiin kotikaupungissaan Camagüeyssä.http://www.boxingscene.com/cuban-amateur-star-wsb-fighter-shot-camaguey--73345

 Lähteet 

Luokka:Kuubalaiset nyrkkeilijät
Luokka:Kuubalaiset olympiavoittajat
Luokka:Vuonna 1989 syntyneet
Luokka:Elävät henkilöt